Návrh 

na skrátené legislatívne konanie o návrhu zákona, ktorým sa mení a dopĺňa zákon       č. 43/2004  Z. z. o starobnom dôchodkovom sporení a o zmene a doplnení niektorých zákonov v znení neskorších predpisov 

	Zákonom č. 43/2004 Z. z. o starobnom dôchodkovom sporení a o zmene a doplnení niektorých zákonov sa s účinnosťou od 1. januára 2005 zaviedol systém starobného dôchodkového sporenia.
	Jednou z odplát, na ktorú má doplnková dôchodková spoločnosť právo, je odplata za správu dôchodkového fondu. Navrhuje sa zníženie maximálnej výšky tejto odplaty, čím sa pozitívne ovplyvní výška hodnoty majetku v dôchodkovom fonde a tým aj výška budúceho dôchodku z II. piliera. Takýmto riešením sa posilní naplnenie účelu starobného dôchodkového sporenia, ktorým je spolu so starobným  poistením zabezpečiť sporiteľovi príjem v starobe, t.j. právo na primerané hmotné zabezpečenie v starobe ako jedno zo základných ústavných práv občana.
	Z uvedených dôvodov je potrebné podľa § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov navrhnúť, aby sa Národná rada Slovenskej republiky uzniesla na skrátenom legislatívnom konaní o vládnom návrhu zákona, ktorým sa mení zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov.